stanford-oval/wikipedia huggingface dataset:
The Irishman
Aiheesta muualla

The Irishman Netflixissä
The Irishman Internet Movie Databasessa (englanniksi)
The Irishman Elonet.
The Irishman Rotten Tomatoesissa. (englanniksi)
The Irishman Metacriticissä. (englanniksi)
Toiminnan käsikirjoitus

Pyörällä ajaminen on esimerkki skriptistä
Toiminnan käsikirjoitus eli skripti tarkoittaa kognitiivisessa psykologiassa oppimisen kautta luomaamme sisäistä mallia eli skeemaa siitä, miten jossakin tilanteessa toimitaan ja missä järjestyksessä asiat tehdään. Skripti on tallentunut syvämuistiimme ja me tavallisesti odotamme, että asiat tapahtuvat sen mukaisesti. Tavallisia toiminnan käsikirjoituksia ovat esimerkiksi aamupalan tekeminen, pyörällä ajo, kaupassa käynti tai käsityksemme miten juhlassa käyttäydytään.
Skriptit ovat kiteytyneitä muistirakenteita, jotka nopeuttavat toimintaamme, meidän ei tarvitse juurikaan ajatella esimerkiksi pyörällä ajoa, kun olemme sen kerran oppinneet. Skriptit myös tavallisesti säilyvät läpi elämän. Jos joutuu uuteen tilanteeseen, jossa asetelmat ja toimintatavat ovat totutusta poikkeavia, joudumme helposti hämillemme ja toimintamme hidastuu, kun vanha skripti ei pääse aktivoitumaan tai sitten toimimme totutun skriptin mukaisesti, mikä ei aina ole paras mahdollinen toimintamalli. Näin voi käydä esimerkiksi joutuessamme uuteen kulttuuriin, jossa käytöstavat ovat täysin erilaiset tai esimerkiksi uudessa ympäristössä, kuten uudenaikaisella lentokentällä vieraillessamme, jossa kaikki poikkeaakin totutusta.
Tuomas Kyrön kirja Mielensäpahoittaja kuvaa humoristisesti sitä, miten tottunut ihminen voi olla vanhoihin toimintatapoihin. Kirjan päähenkilö on esimerkiksi aina tottunut keittämään pannukahvia ja uuden Moccamaster -keittimen käyttö on ylitsepääsemättömän vaikeaa.
Trianon (Frankfurt am Main)

Trianon Frankfurtissa.
Trianon on pilvenpiirtäjä Frankfurt am Mainin kaupungissa, Saksassa. Se on rakennettu vuosina 1989–1993. Sen suunnittelusta ovat vastanneet arkkitehtitoimistot Albert Speer & Partner, Hentrich, Petschnigg & Partner ja Novotny Mähner Assoziierte. Rakennuksen tieltä purettiin vuonna 1964 valmistunut 12-kerroksinen BfG Bankin rakennus. Trianon yltää 186 metrin korkeuteen ja siinä on 45 maanpäällistä sekä neljä maanalaista kerrosta.
Aiheesta muualla

Wikimedia Commonsissa on kuvia tai muita tiedostoja aiheesta .
Emporis.com: Trianon
Structurae.de: Trianon
The Entity (Sororiciden albumi)

| The Entity Sororicide |
| --- | --- | --- |

Studioalbumin tiedot
 Julkaistu: 1991
 Formaatti: CD
 Tuottaja(t): Höh & Sororicide
 Tyylilaji: death metal
 Kesto: 44.45
 Levy-yhtiö: Platonic Records
The Entity on islantilaisen death metal -yhtyeen Sororiciden ensimmäinen sekä viimeiseksi jäänyt studioalbumi. Se julkaistiin vuonna 1991 levymerkillä Platonic Records 500:n kappaleen painoksena.
Kappaleet

Human Recycling – 4.22
Anger of the Inferior – 4.18
Redrum – 4.26
Blind – 4.37
Vivisection – 3.11
The Entity – 4.22
Saturated – 2.32 (instrumentaali)
Sick Interment – 3.30
Sororicide – 2.08
Old – 3.15
Withered Earth – 3.43
Frightmares – 4.21
Kokoonpano

Bogi Reynisson – laulu
Fróði Finnsson – kitara
Gaui – kitara
Gísli Sigmundsson – bassokitara, taustalaulu
Karl Guðmundsson – rummut
Kokoonpano > Muut tekijät

Torfi Franz Ólafson – valokuvat
Höh – tuottaja
Aiheesta muualla

Albumi The Entity (Sororiciden albumi) Encyclopaedia Metallum -sivustolla (englanniksi)
The Entity discogs.com -sivustolla
The One (elokuva)

| The One |
| --- | --- |

Ohjaaja:  James Wong
Käsikirjoittaja:  Glen Morgan,   James Wong
Tuottaja:  Steve Chasman Glen Morgan Charles Newirth James Wong
Säveltäjä:  Trevor Rabin
Kuvaaja:  Robert McLachlan
Leikkaaja:  James Coblentz
Pääosat:  Jet Li Carla Gugino
Valmistustiedot
Valmistusmaa:  Yhdysvallat
Tuotantoyhtiö:  Revolution Studios Hard Eight Pictures
Levittäjä:  InterCom Netflix
Ensi-ilta:  2. marraskuuta 2001
Kesto:  87 minuuttia
Alkuperäiskieli:  englanti
Budjetti:  $49 milj.
Tuotto:  72 689 126 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The One on James Wongin ohjaama, tuottama ja käsikirjoittama toimintaelokuva, joka julkaistiin vuonna 2001. Sen pääosissa nähdään Jet Li ja Carla Gugino.
Juoni

Elokuva kertoo yliluonnollisen voimakkaasta rikollisesta, Yu-Lawista, joka matkustaa eri rinnakkaisuniversumeihin tappaakseen omat variaationsa saaden samalla näiden voimat. Hänen tavoitteenaan on tappaa kaikki variaationsa, jotta hän saisi jumalan kaltaiset voimat.
Ainoa joka voi pysäyttää hänet on Yu-Lawin viimeisin hengissä oleva variaatio, Gabriel Law, joka työskentelee Los Angelesin poliisissa tietämättä muiden universumien tapahtumista. Lopulta hän saa kuitenkin tietää kaiken rinnakkaisuniversumien rauhaa valvovilta poliiseilta, jotka alkavat avustaa häntä taistelussa Yu-Lawia vastaan.
Näyttelijät

| 0 | 1 | 2 |
| --- | --- | --- |
|  Jet Li  | … |  Gabriel Yu-Law/ Vanki / Gabriel "Gabe" Law   |
|  Carla Gugino  | … |  Massie Walsh / T K   |
|  Delroy Lindo  | … |  Järjestysmies / Roedecker   |
|  Jason Statham  | … |  Ethan Funsch   |
|  James Morrison  | … |  Aldrich   |
|  Dylan Bruno  | … |  Yates   |
|  Richard Steinmetz  | … |  D'Antoni   |
|  Mark Borchardt  | … |  Cesar   |
|  Archie Kao  | … |  Vartija   |
Aiheesta muualla

Leffatykin arvostelu
The Hives

| The Hives |
| --- | --- |
 The Hives Ruotsissa heinäkuussa 2007.
Tiedot
Toiminnassa:  1993–
Tyylilaji:  punk rock garage rock
Kotipaikka:   Fagersta, Ruotsi
Laulukieli:  englanti
Jäsenet:  Pelle Almqvist, laulu   Nicholaus Almqvist, kitara   Vigilante Carlstroem, kitara   Dr. Matt Destruction, basso   Chris Dangerous, rummut  
Levy-yhtiö:  Burning Heart Records, 1997–  
Aiheesta muualla
The Hives Broadcasting Service
Infobox OKNimi-testi OK: 
The Hives on garage- ja punkrockyhtye Fagerstasta, Ruotsista. Yhtye tuli suosituksi 2000-luvun alussa, garagerockin suosion kasvaessa, punkvaikutteisella garagerockilla. Läpimurtonsa he tekivät Your New Favourite Band -kokoelma-albumillaan, jossa oli heidän vanhoja kappaleitaan, kuten ”Hate to Say I Told You So”. The Hives tunnetaan humoristisesta itsensä kehuskelusta. He kaikki esiintyvät samanlaisissa smokeissa, jotka vaihtuvat aina uuden albumin jälkeen, mutta ovat aina mustavalkoisia.
Randy Fitzsimmons

The Hivesin kaikkien kappaleiden sanoittajaksi on merkitty ”Randy Fitzsimmons”. Bandi pitää Fitzsimmonsia yhtyeen kuudentena jäsenenä, joka löysi yhtyeen, kirjoittaa heidän kappaleensa ja manageroi heitä. NME-popmusiikkilehti on kuitenkin kertonut, että Randy Fitzsimmons on Nicholaus Arsonin rekisteröity salanimi. Tämä on saanut monet uskomaan, että Fitzsimmons on myytti ja kappaleet on sanoittanut Arson itse. Arson ja muut yhtyeen jäsenet kuitenkin kieltävät tämän. Tyrannosaurus Hives -albumin takakannessa on ylimääräinen jalkapari, joka ilmeisesti kuuluu Fitzsimmonsille.
Esiintyminen

The Hivesin lavaesiintyminen äänestettiin Spin-lehdessä rockin kahdeksanneksi parhaimmaksi. Bändin laulaja Pelle Almqvist ja hänen kitaristiveljensä Nicholaus Arson hoitavat esiintymisen, kun muut jäsenet keskittyvät enemmän musiikkipuoleen. Pelle tunnetaan yleisösurffauksesta, saksipotkuista sekä vahvistimilla kiipeilystä.
Jäsenet

”Howlin'” Pelle Almqvist – laulaja
Nicholaus ”Arson” Almqvist – kitaristi
”Vigilante” Carlström – kitaristi
”Dr. Matt Destruction” – basisti
”Chris Dangerous” – rumpali
Diskografia > Studioalbumit

Barely Legal (1997)
Veni Vidi Vicious (2000)
Tyrannosaurus Hives (2004)
The Black and White Album (2007)
Lex Hives (2012)
The Death of Randy Fitzsimmons (2023)
Aiheesta muualla

Wikimedia Commonsissa on kuvia tai muita tiedostoja aiheesta .
The Hivesin viralliset sivut (Arkistoitu – Internet Archive) (englanniksi)
The Hives Myspacessa (englanniksi)
Pelle Almqvist
Tromsdalstinden

Tromsdalstinden
Tromsdalstinden nähtynä Tromssasta toukokuussa.
| --- | --- |
Sijainti:  Tromssa, Tromssan lääni,  Norja
Vuoristo:  Skandit
Korkeus merenpinnasta:  1 238 m
Prominenssi:  1 170  m 
Helpoin reitti:  vaeltaminen
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tromsdalstinden (pohjoissaameksi Sálašoaivi) on Tromssan läänissä, Norjassa, lähellä Tromssan kaupunkia sijaitseva vuori. Huipun korkeus merenpinnan tasosta on 1 238 metriä.
Irtokivistä pystytetty maamerkki Tromsdalstindenin huipulla.
Luminen Tromsdalstinden nähtynä Tromssasta iltapäiväauringon valaisemana maaliskuussa 2006.
Tromsdalstinden nähtynä Tromssasta vähälumisena.
Triangulaatio

Kaavio, joka osoittaa triangulaation (vihreällä) Vasemmisto–oikeisto-ulottuvuuden keskellä tai yläpuolella.
Triangulaatio on politiikassa sitä, kun poliittinen ehdokas asettuu perinteisen vasen–oikea-jatkumon ulkopuolelle, yläpuolelle tai tarkalleen sen keskelle. Näin hän houkuttelee äänestäjikseen ääripäiden välissä olevia äänestäjiä. Samalla hän pyrkii etääntymään radikaalista poliittisesta laidasta, mikä voisi karkottaa äänestäjiä. Ehdokas poimii poliittisia kantojaan kummaltakin puolelta omaksi edukseen kulloisenkin tilanteen mukaan.
Käsitteen triangulaatio (triangulation) nimesi vuonna 1996 Yhdysvaltain presidentti Bill Clintonin neuvonantaja Dick Morris. Clinton omaksui uudelleenvalintakampanjassaan republikaanivastaehdokkaansa Bob Dolen maltillisimpia poliittisia kantoja, kuten veroleikkaukset, budjetin tasapainottaminen ja sosiaaliturvan uudistaminen. Hän myös hylkäsi joitain demokraattien perinteisistä ajatuksista, kuten laajan hallinnon. Tällä hän käänsi jotkin perinteisesti republikaaneja tukeneet osavaltiot puolelleen ja voitti lopulta vaalit.
Morris kuvaili triangulaatiota itse näin:
»Ota parhaat puolet kummankin puolueen ohjelmasta ja päädy ratkaisuun, joka on kummankin puolueen näkökantojen yläpuolella. Ota vasemmalta päivähoidon ja ruoka-avun tarve, ja oikealta ajatus että ihmisen on tehtävä työtä elääkseen ja että aika asettaa rajoja. Hylkää vasemmiston hölynpöly siitä ettei työ olisi pakollista, ja oikeiston hölynpöly yksinhuoltajaäitien rankaisemisesta. Hylkää kummankin puolen roskaväitteet, joihin ihmiset eivät uskoneet, ota kummastakin parhaat puolet, ja siirry "kolmannelle tielle". Siitä syntyy kolmio ("triangeli").»
Morris määritteli myös, että triangulaatio on "toisen puolen ongelmien ratkaisemista oman puolueen ratkaisuilla".
Myöhempien demokraattiehdokkaiden Al Gore ja John Kerry on katsottu yrittäneen hyödyntää triangulaatiota, mutta epäonnistuneen siinä.
Ruotsissa entinen pääministeri Göran Persson katsoi pääministeri Fredrik Reinfeldtin hävinneen vuoden 2014 valtiopäivävaalit siksi, että Reinfeldt yritti triangulaatiolla lähentyä sosiaalidemokraatteja liiaksi. Näin hän unohti Tukholman ulkopuoliset äänestäjät, mikä nosti ruotsidemokraattien kannatusta kokoomuksen kustannuksella.
Aiheesta muualla

Defining "Triangulation" (Arkistoitu – Internet Archive), The Democratic Strategist
Timola

Timola kylä Leppävirran kunnan eteläosassa Pohjois-Savossa. Kylä sijaitsee Unnukan ja Osmajoen välisellä alueella rajoittuen etelässä Varkauden kaupunkiin ja pohjoisessa Häikiän ja Takkulan kyliin. Pääosin kylän asutus sijoittuu niin sanotun vanhan 5-tien varteen. Nykyinen 5-tie sivuuttaa kylän länsipuolelta.
Kylän maisema on vaihteleva ja se sisältää notkelmia, kumpareita ja kallioita. Kylän korkein kohta on 132,8 metriin meren pinnasta kohoava Kaatranvuori. Kylän alueella sijaitsee myös Kaatran lampi ja kuusi muuta lampea.
Timola valittiin kesäkuussa 2021 vuoden kyläksi Pohjois-Savossa.
Serhi Žadan

| Serhi Žadan> Сергі́й Ві́кторович Жада́н |
| --- | --- |
 Serhi Žadan Frankfurtin kirjamessuilla 2022.
Henkilötiedot
Koko nimi:  Serhi Viktorovytš Žadan
Syntynyt: 1974 (ikä 49–50) Starobilsk, Ukrainan SNT
Ammatti:  kirjailija
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Serhi Viktorovytš Žadan (ukr. Сергі́й Ві́кторович Жада́н)(s. 1974 Starobilsk, Ukrainan SNT, Neuvostoliitto) on ukrainalainen runoilija, prosaisti ja muusikko. Hän on hyvin suosittu Ukrainassa. Kansasin yliopiston slaavilaisen kirjallisuuden professori Vitaly Chernetsky on todennut, että Žadan on kirjailijana kuin rocktähti, samalla tavalla kuin Byron oli aikanaan. Žadan on suosittu Ukrainan ulkopuolellakin, erityisesti Saksassa ja Venäjällä. Žadanin runokokoelmia on julkaistu yli kymmenen, romaaneja hieman vähemmän. Hän on myös kääntäjä, joka on julkaissut ukrainaksi esimerkiksi Charles Bukowskia.
Žadan on kotoisin Itä-Ukrainasta ja asuu Harkovassa. Hänen isänsä on kuorma-autonkuljettaja. Žadan kirjoittaa ukrainaksi, mikä on yhä 2000-luvulla Žadanin mukaan poliittinen teko. Neuvostoajan Ukrainassa kirjallisuuden kieli oli venäjä, sillä ukrainaa pidettiin vähäarvoisena ja maalaisena, ja vääristymä on ollut vallalla neuvostovallan kaaduttuakin. Žadan väitteli tohtoriksi Harkovassa Myh’ailo Semenkon ja 1920-luvun ukrainalaisten futuristien tuotannosta.
Žadan on saanut vaikutteita amerikkalaisista beatrunoilijoista aina Arthur Rimbaudiin saakka, ja hänen esikuviinsa kuuluu myös 1800-luvun ukrainalainen runoilija Taras Ševtšenko. Žadan on pitänyt itseään rauhanomaisena anarkistina. Hän on ollut ylpeä ukrainalaisten anarkistisista perinteistä, joihin kuuluvat niin 1500–1600-luvun kasakat kuin vuosien 1918–1921 puolivirallinen anarkistinen Mahnovian tasavalta Krimin pohjoispuolella.
Žadanista tuli poliittisestä tärkeä toimija vuoden 2004 Oranssissa vallankumouksessa. Tuolloin hän järjesti protestoijille Harkovassa telttamajoituksen pariksi kuukaudeksi. Vuoden 2014 mielenosoitusten aikaan Žadan pahoinpideltiin, ja hän joutui sairaalaan. Hän sanoi tuolloin, ettei pahoinpitely lannistanut häntä: ”En tahdo elää maassa, jossa on korruptiota ja vääryyttä. Miljoonien muiden ukrainalaisten tavoin haluaisin normaalin määrän valtaa. Diktatuuri ei ole normaalia, ja kansalla, joka ei protestoi vääryyttä vastaan, ei ole tulevaisuutta.”
Viimeistään vuoden 2014 pahoinpitelyn jälkeen Žadanin aatemaailmassa tapahtui muutos. Kun Venäjä hyökkäsi voimallaan 24. helmikuuta Ukrainaan pohjoisesta, idästä ja etelästä, rauhanomaisesta anarkistista tuli Ukrainan asevoimien ahkera tukija.
Muusikkona

Žadanilla on levytyksiä tehnyt ska punk -yhtyeen Žadan i Sobaky ('Žadan ja Koirat') kanssa, jonka solistina hän toimii. Muusikkona hän nousi tähdeksi viimeistään yhdistäessään voimansa Sobaky v Kosmosi -yhtyeen kanssa vuonna 2007. Sittemmin yhtyeen nimeksi vakiintui Žadan i Sobaky. Yhtye on tukenut Saksan-kiertueensa tuotoilla Ukrainan asevoimia. Varat käytettiin lennokkien ostamiseen asevoimien käyttöön.
Žadanin toinen musiikillinen hanke on Linija Mannerheima eli Mannerheim-linja. Tämä Suomen sotien linnoite ja Suomen itsenäisyyden säilyminen toisessa maailmansodassa on innoittanut Žadania, ja lisäksi hän on kiinnostunut siitä ajasta, jonka Mannerheim vietti nuorena Ukrainassa.
Palkinnot ja tunnustukset

Angelus-palkinto, 2015
Joseph Conrad-Korzeniowskin kirjallisuuspalkinto, 2009
Jan Michalskin kirjallisuuspalkinto, 2014
Hubert-Burda-Preis für junge osteuropäische Lyrik, 2006
BBC Ukrainian Book of the Year Award, 2006, 2010 ja 2014
Brücke Berlin -palkinto, 2014
Suomennoksia > Päiväkirja

Harkovan taivaan alla. (Valikoima päiväkirjamerkintöjä.) Suom. Tomi Huttunen. Julkaisussa Helsingin Sanomat 17.12.2022 (Tilaajille).
Suomennoksia > Runoja

Julkaisussa: Nuori Voima: kirjallisen kulttuurin lehti  2018; nro 4 Runojen suomentajat Natalya Bekhta ja Matti Kangaskoski.
Hullu
Kolme vuotta olemme puhuneet sodasta
Kuulokkeet
Tuttavat hautasivat poikansa viime talvena
Suomennoksia > Romaanikatkelma/novelli

Internaatti, suom. Eero Balk. Nuori Voima
Suomennoksia > Muuta

Lisäksi hänen tekstejään on esitetty esimerkiksi Suomen Kansallisteatterissa. Leipäaselepo-näytelmä esitettiin lukudraamana Vallilan Kansallisteatterissa 28.5.2022 sekä joissakin harrastajateattereissa marraskuussa 2022. Näytelmän on suomentanut kolmikko Santul Kosmo, Elli Salo ja Yuriy Zub. Näytelmän kantaesitys esitettiin Jyväskylässä Huoneteatterissa 16.9.2023 Railin Kivelän ohjaamana.
Aiheesta muualla

Kuvia tai muita tiedostoja aiheesta Serhi Žadan Wikimedia Commonsissa
Serhiy Zhadan Poetry Foundation (kaksi runoa)
Toranosuke Takagi

| Toranosuke Takagi> 高木虎之介 |
| --- | --- |
 Toranosuke Takagi vuonna 2008
Henkilötiedot
Syntynyt: 12. helmikuuta 1974 (ikä 50) Shizuoka, Japani
Kansalaisuus:   Japani
Formula 1 -ura
Aktiivivuodet:  1998–1999
Talli(t):  Tyrrell (1998) Arrows (1999)
Kilpailuja:  32
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Australian GP 1998
Viimeinen kilpailu:  Japanin GP 1999
Toranosuke "Tora" Takagi (jap. 高木虎之介, s. 12. helmikuuta 1974 Shizuoka, Japani) on japanilainen autourheilija.
Ura

Takagi aloitti kilpauransa kilpailemalla pienemmissä Formula -sarjoissa 1990-luvulla. Vuonna 1993 hän siirtyi ajamaan Japanin Formula 3 ja Formula 3000 -sarjoja, joista parhaaksi tulokseksi jäi toinen sija vuoden 1995 Formula 3000 -kaudelta.
Takagi nousi Formula Nippon -sarjasta Tyrrell-tallin testikuljettajaksi kaudeksi 1997 ja sai tallipaikan kaudeksi 1998. Ensimmäisenä kautenaan hän ei saavuttanut suurta menestystä, koska vauhdistaan huolimatta Takagi oli epäluotettava ja virhealtis kuljettaja, minkä seurauksena hän ei kerännyt yhtään pistettä. Parhaimmillaan Takagi oli kahdesti yhdeksäs. Seuraavalla kaudella Takagi siirtyi Arrows-talliin, jossa saavutti kauden avauskilpailussa uransa parhaaksi sijoitukseksi jääneen seitsemännen sijan. Kauden loppu sujui heikosti, sillä Takagi keskeytti kahdeksassa viimeisessä kilpailussa. Hänen sponsoritukensa kuitenkin heikkenivät ja F1-uran viimeiseksi kilpailuksi jäi Japanin Grand Prix 1999.
F1-uran jälkeen Takagi siirtyi takaisin Formula Nippon -sarjaan, jossa hän voitti mestaruuden kaudella 2000. Sen jälkeen hän siirtyi vuonna 2001 Yhdysvaltoihin ajamaan Toyotan autoilla CART- ja IndyCar-sarjoihin. Vuonna 2005 Takagi palasi kuitenkin Japanin ratasarjoihin, joissa on voittanut vuoden 2005 Super GT -sarjan mestaruuden.. Takagi ajoi viimeisen kautensa Super GT -sarjassa isommassa GT500-luokassa vuonna 2008 ja lopetti uransa kauden päätteeksi.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1998 | Tyrrell | AUS Kesk. | BRA Kesk. | ARG 12 | SMR Kesk. | ESP 13 | MON 11 | CAN Kesk. | FRA Kesk. | GBR 9 | AUT Kesk. | GER 13 | HUN 14 | BEL Kesk. | ITA 9 | LUX 16 | JPN Kesk. | 0 | 21. |
| 1999 | Arrows | AUS 7 | BRA 8 | SMR Kesk. | MON Kesk. | ESP 12 | CAN Kesk. | FRA DSQ | GBR 16 | AUT Kesk. | GER Kesk. | HUN Kesk. | BEL Kesk. | ITA Kesk. | EUR Kesk. | MAL Kesk. | JPN Kesk. | 0 | 20. |
Aiheesta muualla

Kuvia tai muita tiedostoja aiheesta Toranosuke Takagi Wikimedia Commonsissa
Toranosuke Takagin F1-tilastoja F1-ruutu-sivustolla (Arkistoitu – Internet Archive)
Toranosuke Takagi Racing career profile (englanniksi)
Takagi Espanjan GP:ssä Tyrrellin ratissa kaudella 1998.
San Franciscon sopimus

| San Franciscon sopimus |
| --- | --- |
 Japanin pääministeri Shigeru Yoshida allekirjoittaa San Franciscon sopimuksen.
Allekirjoitettu:  8. syyskuuta 1951
Allekirjoituspaikka:  San Francisco, Kalifornia
Kielet:  englanti, ranska, espanja
Osapuolet
San Franciscon sopimus oli toisen maailmansodan jälkeinen rauhansopimus Japanin ja liittoutuneiden välillä. Se allekirjoitettiin 8. syyskuuta 1951 San Franciscon oopperatalossa, ja se tuli voimaan 28. huhtikuuta 1952.
Sopimuksen ehdot olivat Japanin kannalta varsin suotuisat, ja siihen vaikutti 1950 syttynyt Korean sota ja sen lisäämä yhdysvaltalaisten vihamielisyys kommunistista Kiinaa kohtaan, mikä korosti Japanin roolia aluetta vakauttavana tekijänä ja Yhdysvaltain uutena liittolaisena.
Sopimuksen allekirjoitti 48 maata.
Konferenssin osallistujat

Konferenssissa olivat mukana seuraavien valtioiden edustajat: Alankomaat, Argentiina, Australia, Belgia, Bolivia, Brasilia, Chile, Costa Rica, Dominikaaninen tasavalta, Ecuador, Egypti, El Salvador, Etelä-Afrikka, Etiopia, Filippiinit, Guatemala, Haiti, Honduras, Indonesia, Irak, Iran, Japani, Kambodža, Kanada, Kolumbia, Kreikka, Kuuba, Laos, Libanon, Liberia, Luxemburg, Meksiko, Neuvostoliitto, Nicaragua, Norja, Pakistan, Panama, Paraguay, Peru, Puola, Ranska, Saudi-Arabia, Sri Lanka, Syyria, Tšekkoslovakia, Turkki, Uruguay, Uusi-Seelanti, Venezuela, Vietnam, Yhdistynyt kuningaskunta ja Yhdysvallat.
Poissa olleet valtiot

Sen enempää Kiinan tasavallan (Taiwanin) kuin Kiinan kansan­tasavallankaan edustajia ei kutsuttu konferenssiin, jossa sopimus alle­kirjoitettiin, koska sopimusta tehdessä Kiinan sisällissota oli käynnissä ja oli kiistanalaista, kumpi hallitus oli laillinen ja olisi pitänyt kutsua. Näiden poissaolo johti Taiwanin poliittista asemaa johtaneeseen kiistaan, sillä sopimus ei määritellyt, mille maalle Taiwan oli kuuluva, ja se jätti Kiinan tasavallan hallitus­vallan Taiwanissa kansain­välisen oikeuden näkökulmasta avoimeksi ja kiistan­alaiseksi.
Burma, Intia ja Jugoslavia kutsuttiin, mutta ne eivät osallistuneet kokoukseen eivätkä allekirjoittaneet sopimusta. Intia katsoi sopimuksen joidenkin määräysten rajoittavan Japanin itsenäisyyttä ja suvereenisuutta, minkä lisäksi päätös olla kutsumatta Kiinaa kokoukseen vaikutti maan päätökseen. Intia teki Japanin kanssa 9. kesäkuuta 1952 erillisen rauhansopimuksen, jonka tarkoituksena oli myöntää Japanille asianmukainen kunnia-asema ja yhdenvertainen asema vapaiden kansakuntien joukossa. Burma puolestaan jätti osallistumatta, koska sen mielestä Japania kohdeltiin liian helläkätisesti, eikä Japanille määrätty riittävän korkeita korvauksia maksettavaksi sodan tuhoista.
Yhdysvaltain ja Yhdistyneen kuningaskunnan erimielisyys Kiinan osallistumisesta johti siihen, että myöskään Pohjois- tai Etelä-Koreaa ei kutsuttu. Italiaa ei myöskään kutsuttu, vaikka se olikin muodollisesti julistanut Japanille sodan 14. heinäkuuta 1945, vain muutamaa viikkoa ennen Japanin antautumista.
Pakistania valtiona ei sodan aikana vielä ollut olemassa, mutta silti sekin kutsuttiin, koska se oli toinen Brittiläisen Intian seuraajavaltioista ja Brittiläisellä Intialla oli ollut suuri osuus Japania vastaan käydyissä sotatoimissa. Portugalia sen sijaan ei kutsuttu, koska se oli sodan aikana pysytellyt puolueettomana, vaikka Japani olikin miehittänyt sille kuuluneen Itä-Timorin.
Poissa olleet valtiot > Allekirjoitukset ja ratifiointi

Niistä 51 valtiosta, jotka osallistuivat konferenssiin, 48 allekirjoitti sopimuksen. Tšekkoslovakia, Puola ja Neuvostoliitto kieltäytyivät.
Sopimuksen allekirjoittajamaat olivat Argentiina, Australia, Belgia, Bolivia, Brasilia, Kambodža, Kanada, Ceylon, Chile, Kolumbia, Costa Rica, Kuuba, Dominikaaninen tasavalta, Ecuador, Egypti, El Salvador, Etiopia, Ranska, Kreikka, Guatemala, Haiti, Honduras, Indonesia, Iran, Irak, Laos, Libanon, Liberia, Luxemburg, Meksiko, Alankomaat, Uusi-Seelanti, Nicaragua, Norja, Pakistan, Panama, Paraguay, Peru, Filippiinit, Saudi-Arabia, Etelä-Afrikka, Syyria, Turkki, Yhdistynyt kuningaskunta, Amerikan yhdysvallat, Venezuela, Vietnam ja Japani.
Filippiinit ratifioi San Franciscon sopimuksen 16. heinäkuuta 1956 tehtyään sitä ennen, saman vuoden toukokuussa, Japanin kanssa sopimuksen korvauksista.. Indonesia ei ratifioinut San Franciscon rauhan­sopimusta. Sen sijaan se teki 20. tammikuuta 1958 Japanin kanssa kahdenvälisen rauhan­sopimuksen, jossa sovittiin myös korvauksista.. Myös Kiinan tasavalta teki Japanin kanssa 28. huhtikuuta 1952 erillisen Taipein sopimuksen muutamaa tuntia ennen kuin San Franciscon sopimus tuli voimaan.
Kumpikaan Korean valtioista, Etelä- tai Pohjois-Korea ei allekirjoittanut San Franciscon sopimusta eikä tehnyt Japanin kanssa myöskään erillistä rauhansopimusta.